kardosdrur/scandi-wiki huggingface dataset:
Batist

Batist var oprindelig de fineste gennemskinnende
lærredssorter, som blev fremstillet i Nordfrankrig
og Belgien af hørgarn, der ikke alene var
spundet særdeles omhyggelig ved håndkraft,
men til hvilket der også udelukkende
anvendtes den fineste og bedst tilberedte hør.

Vævningen skete i underjordiske, fugtige
kældre for at garnet skulle holde sig særlig
smidigt; det opnås nu ved at benytte
en slette af glycerin, der suger fugtighed.

Man skelner mellem tre sorter:
klart, halvklart og tæt eller hollandsk. Det fineste kaldes
kammerdug, cambrik eller cambray efter byen Cambrai (nederlandsk: Kamerijk). Det
kom oprindelig fra Lille, Valenciennes, Cambrai,
Péronne og flere steder i Frankrig og fra provinsen Brabant,
især fra Nivelles, i Belgien.

For at fremstille
et billigere batist blandede man efterhånden
bomuld i og væver det nu også helt af bomuld;
dog skal ægte kammerdug være helt af hørgarn.

Flere fine lærreder kaldes nu batist eller
batistlærred, hvilket sidste særlig bruges
som betegnelse for de tættere og finere sorter.
Bomuldsbatist, skotsk batist eller
batistmusselin er en eftergørelse af det ægte batist
og væves af det fineste bomuldsgarn. Da dette
er jævnere i tråden end hørgarn, kan vævet
få et smukkere udseende end ægte batist og er
/naturligvis langt/ billigere, men samtidig ikke så holdbart.

Til damesommerkjoler anvendes det meget med fine påtrykte mønstre.
Batist benyttes også undertiden som benævnelse
for perkal, linon og jaconets.

Se også 
 Musselin

Kilde 
 , bind 2, side 747 af kemiker Karl Meyer

Noter

Eksterne henvisninger 

  Se Wiktionarys definition på ordet batiste (en)
 "Batist" og "batist" hos Ordnet.dk



Vævede tekstiler
Kasper Porsdal

Kasper Porsdal er en dansk standupkomiker. Hans første større optræden foregik til Zulu Comedy Galla i 2013, hvor han var en af "De 3 Nye Håb". Siden hen har Magasinet Woman kåret ham til en af de 10 lækre, sjove, danske mænd i Danmark, og Euroman havde ham nomineret som Danmarks næste sjove mand.
Porsdal satte også sin karriere på spil hos bookingbureauet Munch booking, ved at brække ejer Sara Nørgaard Munchs håndled, da hun stod på mål, i forbindelse med en fodboldkamp i starten af foråret 2014. Det forhindrede ham dog ikke i at blive optaget på bureauet alligevel, da han efter at havde indgået en aftale med MC's Fight Nights vinder og rapper Klaskefar, hvor de laver et show kaldet Den grimme fortælling til børn om mobning, hvor overskuddet går til Red Barnet hvor Bubber bl.a. har været ambassadør for showet.

Komikere fra Danmark
Standupkomikere fra Danmark
Mango (sanger)

Giuseppe Mango (6. november 1954 – 7. december 2014) bedre kendt som kunstnernavnet Mango, var en italiensk sanger og sangskriver.

Hans musik kombinerer italiensk pop og rock med en fokus på den world music.

Mango studerede sociologi ved universitetet i Salerno. I 1976 udgav han sit første album, La mia ragazza è un gran caldo. Blandt hans hits var "Oro", "Lei verrà", "Bella d'estate", "Mediterraneo", "Nella mia città", "Amore per te", "Come Monnalisa" og "La rondine". 

Mango døde på scenen af en hjertetilfælde under en koncert i Policoro, Basilicata i 7. december 2014.

Diskografi 
 1976 - La mia ragazza è un gran caldo
 1979 - Arlecchino
 1982 - È pericoloso sporgersi
 1985 - Australia
 1986 - Odissea
 1987 - Adesso
 1988 - Inseguendo l'aquila
 1990 - Sirtaki
 1992 - Come l'acqua
 1994 - Mango
 1997 - Credo
 1999 - Visto cosi
 2002 - Disincanto
 2004 - Ti porto in Africa
 2005 - Ti amo così
 2007 - L'albero delle fate
 2011 - La terra degli aquiloni

Noter

Eksterne henvisninger 

Officiel hjemmeside

Sangere fra Italien
Singer-songwritere fra Italien
Personer fra Basilicata
Ernst Albrecht

Ernst Carl Julius Albrecht (født 29. juni 1930 i Heidelberg, død 13. december 2014) var en tysk politiker fra CDU. Han var ministerpræsident i Niedersachsen fra 1976 til 1990. 

Albrecht giftede sig i 1953 med Heidi Adele Stromeyer, som døde 2002. De havde sammen syv børn, en af disse er CDU-politikeren og EU-kommissionsformand Ursula von der Leyen.

Kilder 

Politikere fra Tyskland
Personer fra Heidelberg
Jakob Edvard Stuart

James Francis Edward Stuart eller Stewart (dansk: Jakob Frans Edvard Stuart) (10. juni 1688 på St. James's Palace i London, England – 1. januar 1766 i Rom, dengang Kirkestaten, nu Italien) var den jakobittiske tronprætendent til de skotske og engelske troner fra 16. september 1701 og til sin død.

The Old Pretender 
Jakob Edvard Stuart bliver ofte kaldt The Old Pretender (den gamle tronkræver). Jakobitterne kaldte ham Jakob 3. af England & Irland og Jakob 8. af Skotland.

Forældre og søstre 
Jakob Edvard Stuart var søn af Jakob 2. af England (Jakob 7. af Skotland) og dennes anden kone Maria af Modena. Jakob Edvard Stuart havde en yngre søster og to ældre halvsøstre. 
Hans halvsøstre blev begge regerende britiske dronninger, først Maria 2. af England (og Skotland) i 1689 – 1694 og senere Anne af Storbritannien i 1707 – 1714. Da kongen tidligere havde konverteret til katolicisme, betød fødslen af en søn at Jakob 2. ville blive efterfulgt af endnu en katolsk konge. Derfor blev hans ældste datter, den protestantiske Maria og hendes mand og fætter, den hollandske prins Vilhelm af Oranien, af parlamentet opfordret til at vælte kongen i den såkaldte "Glorious Revolution". Herefter levede Jakob 2. i eksil i Frankrig med sin familie indtil sin død i 1701.

Gemalinde og sønner 
Jakob Edvard Stuart var gift med den polske prinsesse Maria Klementina Sobieska (1702 – 1735). Hun var sønnedatter kong Johan Sobieski af Polen. Hendes far Jakob Sobieski (1667 – 1737) var polsk kronprins, men han blev ikke konge.

De fik to sønner:
 Karl Edvard Stuart (1720 – 1788). Karl Edvard var kendt som The Young Pretender (den unge tronkræver) og som Bonnie Prince Charlie (smukke prins Karl).
 Henrik Benedict Stuart (1725 – 1807). Henrik Benedict var kardinal og titulær hertug af York. Efter broderens død i 1788 gjorde han forgæves krav på de britiske troner.

 

Huset Stuart
Georg 1.

Der er flere regenter med navnet Georg 1. Se:

 Jurij Dolgorukij (også kendt som Georg 1. af Rusland) (ca. 1099-1157) – storfyrste af Kijev 1149-1151 og 1155-1157.
 Georg 1. (ca. 1390-1474) – fyrste af Anhalt-Dessau 1405-1474.
 Georg Podiebrad (1420-1471) – konge af Bøhmen 1458-1471.
 Georg 1. (1547-1596) – landgreve af Hessen-Darmstadt 1567-1596.
 Georg 1. Rákóczi (1591-1648) – fyrste af Transsylvanien 1630-1648.
 Georg 1. (1660-1727) – konge af Storbritannien og Irland 1714-1727.
 Georg 1. (1832–1904) – konge af Sachsen 1902–1904.
 Georg 1. (1845-1913) – konge af Grækenland 1863-1913.
Prolog (kunst)

Prolog, fra græsk prólogos, fortale, er en indledning til en historie, som danner sammenhængen og giver baggrundsdetaljerne, oftest en tidligere historie som senere forbindes med hovedhistorien. En prolog er også et stykke tekst som kommer indledningsvis som en introduktion til et litterært værk (poesi, prosa, drama).

I sin græske form prologos betegnede begrebet en del af den antikke tragedie. Det græske prologos svarer til det latinske praefatio. Latinske Prooemium kommer fra det græske prooimion, og betyder også fortale.Det som forfatteren skriver, inden den egentlige handling begynder.

Se også 
 Epilog

Kunst
Litteratur
Fiktion
Joseph Wenzel af Liechtenstein

Prins Joseph Wenzel af og til Liechtenstein (født 24. maj 1995) er en prins af Liechtenstein. Han er den ældste søn af arveprins Alois af Liechtenstein og Sophie af Bayern. Når hans far bliver fyrste af Liechtenstein, vil han selv blive arveprins af Liechtenstein. Senere vil han følgelig også kunne avancere til at blive fyrste af fyrstedømmet Liechtenstein.

Jakobitisk tronprætendent 
Gennem sin mor er Joseph Wenzel også nr. 4 i arvefølgen til Englands, Skotlands, Frankrigs og Irlands troner set fra det jakobitiske synspunkt. 

Han er den første jakobitiske arving til den britiske tronen, som er født på de britiske øer, siden Jakob Edvard Stuart (The Old Pretender) blev født på St. James's Palace i London, England i 1688.

Han har haft en del af sin skolegang i England, hvor han sluttede sin skolegang på Malvern College i 2014.

Huset Liechtenstein
Personer fra London
Sophie af Bayern (1967)

Arveprinsesse Sophie af og til Liechtenstein  (født 28. oktober 1967) er arveprinsesse af Liechtenstein gennem sit ægteskab med arveprins Alois, der er den nuværende tronfølger og prinsregent i Liechtenstein. 

Indtil sit ægteskab var hun kendt som Sophie, hertuginde i Bayern. Hun er datter af Prins Max Emanuel af Bayern og tilhører dermed slægten Wittelsbach, der var Bayerns kongehus indtil 1918. I 1993 blev hun gift med Arveprins Alois, med hvem hun har fire børn.

Tidlige liv 
Prinsesse Sophie blev født den 28. oktober 1967 i München som den ældste af Prins Max Emanuel af Bayerns fem døtre i hans ægteskab med den svenske grevinde Elizabeth Christina Douglas.

Hendes far er en yngre søn af Hertug Albrecht af Bayern og lillebror og arving til Hertug Franz af Bayern, familieoverhoved for huset Wittelsbach, der var Bayerns kongehus indtil 1918. Sophie er dermed tipoldebarn af Bayerns sidste konge, Ludwig 3. 

Hendes mor er datter af greve Carl Ludvig Douglas (1908–1961), der var Sveriges ambassadør i Brasilien og Ottora Maria Haas-Heye (1910-2001), der var datterdatter af den tyske diplomat fyrst Philipp zu Eulenburg (1847–1921). Arveprinsesse Sophies mor er desuden søster til grev Gustaf Douglas (født 1938), der er en af Sveriges rigeste mænd.

Hun blev døbt den 18. november 1967 med navnene Sophie Elizabeth Marie Gabrielle i kapellet i familiens hjem i Kreuth i Bayern. Hendes faddere var hendes moster, Hertuginden af Marlborough og Ærkehertuginde Gabrielle af Østrig.

I 1973 tildelte Huset Wittelsbachs familieoverhovede og tronprætendent Albrecht af Bayern hendes far titlen Hertug i Bayern, og Sophie blev derefter tituleret Hendes Kongelige Højhed Hertuginde Sophie i Bayern, Prinsesse af Bayern.

Ægteskab og børn 
Hertuginde Sophie giftede sig den 3. juli 1993 i St. Florinskirken i Vaduz i Liechtenstein med Arveprins Alois af Liechtenstein, ældste søn af Fyrst Hans Adam 2. og Fyrstinde Marie af Liechtenstein. Parret boede i London fra september 1993 til maj 1996 og har herefter taget bolig i Liechtenstein.

Arveprinsesse Sophie og Arveprins Alois har fire børn:
 Prins Joseph Wenzel af Liechtenstein, født 24. maj 1995 i London
 Prinsesse Marie Caroline, født  17. oktober 1996 i Grabs i Kanton Sankt Gallen 
 Prins Georg, født  20. april 1999 født i Grabs
 Prins Nikolaus, født 6. december 2000 i Grabs.

Jakobitisk tronprætendent 
Efter sin far og sin farbror er arveprinsesse Sophie nr. 3 i arvefølgen til Englands, Skotlands, Frankrigs og Irlands troner set fra det jakobitiske synspunkt. 

Hendes ældste søn (Joseph Wenzel af Liechtenstein) er den første jakobitiske arving til de britiske troner, som er født på de britiske øer, siden Jakob Edvard Stuart (The Old Pretender) blev født på St. James's Palace i London, England i 1688.

Eksterne links 

I.K.H. Erbprinzessin Sophie på Det Liechtensteinske Fyrstehus' hjemmeside

Huset Wittelsbach
Hertuger i Bayern 
Huset Liechtenstein
Huset Stuart
Arveprinsesser
Personer fra München
Love Is All Around

"Love is All Around" er en sang skrevet af Reg Presley, som oprindeligt blev spillet af Presleys band The Troggs i 1967, men opnåede stor succes med bandet Wet Wet Wet i 1994.

The Troggs 

The Troggs' originale version indeholder en strygekvartet og en 'tick tock'-lyd på percussion i D-dur. Den er angiveligt inspireret af en tv-transmission af Joy Strings Salvation Army bands "Love That's All Around", og sangen blev udgivet som single første gang i Storbritannien i 1967. På UK Singles Chart top 50 debuterede den som #50 d. 18 oktober 1967 (ved at bruges onsdag-datostystemet)) (dato stammer fra d. 21. oktober 1967 og 28. oktober 1967). Den peakede som #5 d. 22. november 1967 (ved brug af onsdags-datosystemet) (dato stammer fra 25. november 1967), og var på listen 15 gange i træk. På US Billboard Hot 100, debuterede den som #90 d. 24. februar 1968 og toppede som #7 d. 18. maj 1968, og havde i alt 16 uger på hitlisten.

"Love Is All Around" er blevet indspillet i coverversioner adskillige gange, hvilket inkluderer R.E.M., som Troggs efterfølgende indspillede sangen med i 1992 på deres comebackalbum Athens Andover. R.E.M.'s cover var B-side på singlen "Radio Song" fra 1991, og de spillede den også under deres optræden på MTV Unplugged-serie samme år. Wet Wet Wets cover, der blev indspillet til soundtracket til filmen Four Weddings and a Funeral fra 1994, blev et internationalt hit og var 15 uger på hitlisterne og nåede #1 på UK Singles Chart.

Wet Wet Wet 

Wet Wet Wets version af "Love is All Around", der har en anderledes introduktion end The Troggs version, blev indspillet i B-dur den 4. januar 1994, og udgav single den 9. maj 1994. Den toppede hitlisten i Storbritannien efter kun tre uger, hjulpet godt på vej af dens optræden i filmen Fire bryllupper og en begravelse, blev der i 15 sammenhængende uger, hvilket er det næste længste en sang har toppet den hitliste indtil videre, kun overgået af "(Everything I Do) I Do It for You" af Bryan Adams, der toppede listen i 16 uger.

Hitlister

Ugentlige lister

Årslister

Referencer 

Sange fra Storbritannien
Sange fra 1967
Nummer-et hits i Danmark
Singler fra 1994
Nummer-et hits i Storbritannien
Laurbærdafne

 
Laurbærdafne (Daphne laureola), også skrevet Laurbær-Dafne, er en stedsegrøn, lav busk med blanke græsgrønne blade og gulgrønne blomster. Planten trives fint i skygge og kan bruges til underplantning af skovagtige haveanlæg.

Kendetegn 
Laurbærdafne er en stedsegrøn dværgbusk med en opret til opstigende vækst. Barken er først glat og græsgrøn, men senere bliver den gråbrun med fremstående, lyse blade. Knopperne er spedtstillede og butte til næsten runde med lysegrønne bladskæl. Bladene er elliptiske og helrandede. Begge bladsider er hårløse og græsgrønne. Blomstringen foregår i marts-maj, hvor man finder blomsterne siddende 3-7 sammen i små stande fra bladhjørnerne nær skudspidserne. De enkelte blomster er 4-tallige med sammenvoksede, gulgrønne bægerblade. Kronblade findes ikke. Frugterne er blåsorte stenfrugter.

Rodsystemet består af seje, vidt udbredte og dybtgående hovedrødder og forholdsvis få siderødder. Blomsterne kan være stærkt duftende, men der findes også planter, hvis blomster er uden duft. Hele planten, inklusive de bæragtige frugter er stærkt giftig, og saften er ætsende

Laurbærdafne bliver ca. 1 m høj og med omtrent lige så stor kronediameter.

Hjemsted 

Laurbærdafne hører hjemme i Makaronesien, Nordafrika, Sydeuropa, Centraleuropa og på de Britiske Øer, hvor den findes som bundplante i blandede løvskove på ret tør, kalkrig og ret næringsfattig bund. 

I de illyriske bjergskove, domineret af bøg, som findes i Sjeverni Nationalpark nær Senj i Kroatien findes arten som bundplante i 400-800 m højde sammen med bl.a. ahorn, ask, almindelig bingelurt, bøg, almindelig guldnælde, kristtorn, sanikel, almindelig skopolaminurt, alpegedeblad, bredbladet benved, druehyld, dunet gedeblad, Euphorbia carniolica (en art af vortemælk), hvid anemone, hvidplettet lungeurt, kongetvetand, kranslilje, peberbusk, skovbjergmynte, skovmærke, skovstar, sort druemunke, spidsløn, storbladet elm, vårkærminde og vårskærm

Galleri

Referencer 

Buske
Skovbundsplanter
Dafne
Mumble (software)

Mumble er en voice over IP (VoIP) applikation, som fortrinsvis er designet til brug for internetspil, ligesom programmer som TeamSpeak og Ventrilo.

Mumble bruger en server, som tillader brugerne at tale sammen via serveren.  Dens administrative interface er simpel, men udnyttelsesmulighederne er store og features giver høj lydkvalitet. Al kommunikation er krypteret.

Mumble er en fri software. Siden version 1.0 har brugerne kunnet anvende avatarer for at repræsentere sig selv og dermed opnå en mere personlig oplevelse. Fra og med version 1.2 fungerer applikationen med de fleste spil som bruger Direct3D 9/10 og OpenGL for Windows, og OpenGL for Linux og Mac OS X

Noter 

Kommunikation
Data
Fri software
Den sorte prins

Den sorte prins kan henvise til flere personer:

 Personer med dette kaldenavn.
 Edvard, den sorte prins (1330–1376) – engelsk pris.
 Naresuan (1555–1605) – konge af Thailand
 Junio Valerio Borghese (1906–1974) – italiensk adelig and militær leder
Danmarksturneringen i atletik 2014

Danmarksturneringen i atletik 2014 eller Landsturneringen i atletik 2014 er Dansk Atletik Forbunds danske mesterskab for klubhold. 

Danmarksturneringens finale 2014 afvikledes 6. september i Aabenraa. Det blev till dobbeltsejr til Sparta Atletik for 17. år i træk, mændens sejr var den 29. i træk.

Resultatet i Elitedivisionen, 2014

Danske mesterskaber i atletik
Sport i 2014
Brædder til Draculas kiste

Brædder til Draculas kiste er en børne- og ungdomsroman skrevet af Dennis Jürgensen. Den blev udgivet i 1983. Bogen handler om drengen Freddy, der skal hjælpe sin ven Grev Dracula til at finde et særligt træ til at lave en ny kiste, som han kan sove.

Handling 

Draculas kiste er blevet spist af termitter, og han har derfor brug for en ny kiste hurtigst muligt. Hans slægsbog, Den Sorte Bog fortæller, at kun træ fra Den vampyrtakkede Blodbøg kan bruges, og det eneste kendte eksemplar findes på Mallorca. Monstrene på Neanderslottet kontakter drengen Freddy, så han kan hjælpe dem. Freddy er dog på vej på ferie, og ridderen Sir Arthur taber sit hoved ned i hans kuffert, da de må flygte fra hans værelse for ikke at blive opdaget af Freddys mor.

Snart efter rejser Freddy med sine forældre, og monstrene må følge efter på dragen Nitan for at få fat i Sir Arthurs hoved. Da de lander og snakker med Freddy finder de ud af, at de er kommet til Mallorca, og de kan nu gå på jagt efter Den vampyrtakkede Blodbøg.

Referencer 

Ungdomsromaner
Bøger af Dennis Jürgensen
Litteratur i 1983
Jan Halvor Halvorsen

Jan Halvor Halvorsen (Født 8. marts 1963) er en tidligere norsk fodboldspiller.

Han debuterede for Pors Grenland i den Norske 1. Division som 15-årig i 1978.
Som 17-årig var han med til at vinde den norske pokalturnering med Pors. i løbet af sin karriere har han spillet for Pors, Eik-Tønsberg, SK Brann, IK Start,
Hertha Berlin, Sogndal Fotball, AGF og Rosenborg BK, inden han sluttede sin karriere af i Byåsen i 1995.

Eksterne henvisninger 
 Jan Halvor Halvorsen

Fodboldspillere fra Norge
Fodboldspillere fra SK Brann
Fodboldspillere fra IK Start
Fodboldspillere fra Hertha BSC Berlin
Fodboldspillere fra Sogndal Fotball
Fodboldspillere fra AGF
Fodboldspillere fra Rosenborg BK
Galway Hooker

Galway Hooker er et ølmærke, der fremstilles af et uafhængigt mikrobryggeri i Oranmore i County Galway i Irland. Bryggeriet er grundlagt af to fætre, Aidan Murphy and Ronan Brennan, i 2006 og øllens navn er resultatet af en offentlig konkurrence for at finde et navn. 

Galway Hooker Irish Pale Ale er bryggeriets flagskib og brygges i serier på 650 liter. Øllet minder om traditionel Pale Ale, der brygges i USA, men har en karamelsmag, der minder om irsk rød øl. Alkoholstyrken er 4.3% (volume).

Priser
 2007 - "Best in Ireland" af Bridgestone Irish Food Guide
 2007 - Vinder in the Irish Craft Brewers Award for Best Beer
 2009 - Vinder i the Irish Craft Brewers Award for Beer of the Year 
 2010 - Nr. 2 i the Irish Craft Brewers Award for Beer of the Year
 2014 - Vinder af Gold (beer category) i the Blas na hÉireann / The Irish Food Awards

Noter

Eksterne links
 Officielt website

Øl
Chevrolet Camaro

Chevrolet Camaro er en bilmodel fra den amerikanske bilproducent General Motors' Chevrolet-afdeling.

Historie 

Camaro blev introduceret første gang den 26. september 1966 og blev udviklet som en konkurrent til Ford Mustang. Bilen var bygget på GM's F-platform og delte en række komponenter med Pontiac Firebird, som blev introduceret samtidig. Der blev produceret fire forskellige generationer af Camaro, frem til produktionen ophørte i 2002. Modellen blev dog genoptaget igen i 2010.

Navnet "Camaro" har ingen direkte mening, men historien siger, at GM fandt ordet i en fransk ordbog som et slangudtryk for "følgesvend".

Eksterne links 
 Chevrolet Camaro: Officiel Chevrolet side

Camaro
Wieda

Wieda er en tidligere kommune i samtgemeinden (kommunefællesskab) Samtgemeinde Walkenried, nu kommunen Walkenried og har knap 1.350 indbyggere (2013). Kommunen ligger i den sydvestlige ende af Harzen og er en del af Landkreis Göttingen, i den tyske delstat Niedersachsen.

Geografi 
Wieda ligger i Südharz nord for Bad Sachsa i Naturpark Harz. Det er en vejby der går i nord-sydlig retning over en omkring 7 km lang dal i skoven, langs floden Wieda i en højde fra omkring 320 til 460 moh. Nordvest for Wieda ligger et højeste bjerg i det sydlige Harzen, Stöberhai (ca.  720 moh.), mod nord Jagdkopf (602.1 moh.), mod øst Jagdkopf (603.1 moh.) og mod sydvest Ravensberg (ca. 659 moh.)

Indtil 1963 gik metersporede Südharz-Eisenbahn gennem Wieda.

Nabokommuner 
Wiedas nabokommuner er:
 Bad Sachsa (8 km)
 Ellrich (10 km)
 Braunlage (17 km)
 Benneckenstein (17 km)
 Bad Lauterberg (20 km)
 Zorge (4 km)
 Walkenried (5 km)

Eksterne kilder/henvisninger 

 Samtgemeindens websted
 Befolkning 31. Dezember 2013 (Tabelle K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
MIT Media Lab

The MIT Media Lab er et interdisciplinært forskningslaboratorium ved Massachusetts Institute of Technology (MIT), der knyttet til projekter om konvergens af teknologi, multimedier, videnskab, kunst og design. Medarbejdere og studerende har baggrunde, der rækker fra elektroingeniører, EDB, sociologi, musik og meget andet. The MIT Media Lab er blev vidt omtalt i offentlighed siden 1990'erne som følge af de mange praktiske opfindelser, der er kommer ud af laboratoriet, herunder inden for områder som trådløse netværk, webbrowsere og internet.

MIT Media Lab blev grundlagt at professor ved MIT professor Nicholas Negroponte og tidligere præsident for MIT Jerome Wiesner og slog dørene i Wiesner building (designet af I.M. Pei) på MIT i 1985.

Ekserne links 
 Officiel hjemmeside

Noter 

Uddannelsesinstitutioner i USA
Massachusetts Institute of Technology
Parasitterne

Parasitterne er et skuespil fra 1929 skrevet af Carl Erik Soya. Stykket er en barsk karikatur om bedragere, der som parasitter lever af at snylte på andre, men som udgiver sig for at være almindelige mennesker. Det er blandt andet kendt fra DR's tv-udgave fra 1958.

Referencer

Eksterne henvisninger 

Skuespil fra Danmark
Skuespil fra 1929
Terziköy, Göynücek

Terziköy er en landsby i distriktet Göynücek i Tyrkiet.

Landsbyer
Tyrkiets geografi
Kriminalassistent Jensen

Kriminalassistent Jensen (fulde navn: William Hermod Jensen) er en fiktiv politibetjent i filmserien om Olsen-banden. Rollen spilles af Axel Strøbye (1928-2005). Han fremstår som den seriøse politibetjent, der dog ind imellem forfalder til desillusion, som da han i Olsen-banden overgiver sig aldrig (1979) leverer en to minutter lang analyse af samfundets top. Han er beskrevet som "personificeringen af den apatiske danske offentligt ansatte, som har opdaget hypernormaliseringen, men har opgivet at bekæmpe den."

Jensen optræder første gang i Olsen Banden går amok (1973).Han er ofte klædt i et klassisk ternet jakkesæt, suppleret med en khakifarvet trenchcoat og filthat.

Kriminalassistent Jensen har sine egne karakteristiske replikker som "Åh, Gud, unge mand …" og "Vil De gerne vide hvorfor?".

Referencer

Eksterne henvisninger 
 

Personer fra Olsen-banden
Fiktive politifolk
Dataram Corporation

Dataram Corporation er en amerikansk virksomhed med hovedsæde i Princeton, New Jersey. Den fremstiller hard- og software til it-branchen, blandt andet hukommelseskort. Virksomheden har bl.a. opkøbt den danske virksomhed Memory Card Technology, som blev udviklet af John Trolle

Eksterne henvisninger og kilder 
 http://www.dataram.com/ 

Datalogi
It-virksomheder fra USA